Knjiga životnih zakona, John Marks Templeton

* iz cijelog svijeta
* 200 vječnih duhovnih načela

Kada se prijevod ove knjige, kod nas, pojavio 1999., znala sam da ću je pročitati. Volim knjige koje mogu čitati na preskok, po raspoloženju, danu, instinktu. Po njoj plovite naprosto prema raspoloženju. To nije veći roman kojeg zbog napetosti želite pročitati što prije. Ovo je knjiga čiji vas tekst navodi na pauze, razmišljanje, zapisivanje. Ne morate se složiti sa svim *zakonima* koji su napisani, ali možete razmisliti o njima, prihvatiti ih kao dio sebe ili ne prihvatiti ili uzeti od njih ono što najviše čini dio vas. Tako sam ja radila i još uvijek radim.

Zakoni su podijeljeni u četrdeset tjedana. Zakoni su upravo kratki citati tuđih misli, iz mudrih knjiga, biblije ili anonimnih autora. Nakon toga slijedi kratki esej o tom zakonu, a esej je popraćen mudrim mislima koje se odnose na temu o kojoj se govori, savjeta itd.

---

**Peti zakon**- **Nova mora moći ćeš otkriti tek kada stekneš dovoljno hrabrosti da iz vida izgubiš obalu (anonimus)**